title: Kommissionens gennemførelsesforordning (EU) 2020/1299 af 11. september 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Szilvásváradi pisztráng« (BGB))

text:
                  18.9.2020

                  DA

                  Den Europæiske Unions Tidende

                  L 304/4

         KOMMISSIONENS GENNEMFØRELSESFORORDNING (EU) 2020/1299
         af 11. september 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Szilvásváradi pisztráng« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Ungarns ansøgning om registrering af betegnelsen »Szilvásváradi pisztráng« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Szilvásváradi pisztráng« registreres —

               VEDTAGET DENNE FORORDNING:

            Artikel 1
            Betegnelsen »Szilvásváradi pisztráng« (BGB) registreres.
            Betegnelsen i stk. 1 henviser til et produkt i kategori 1.7 Fisk, bløddyr, skaldyr, ferske, og produkter på basis heraf i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. september 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 171 af 19.5.2020, s. 26.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2020/1300 af 11. september 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Asiago« (BOB))

text:
                  18.9.2020

                  DA

                  Den Europæiske Unions Tidende

                  L 304/5

         KOMMISSIONENS GENNEMFØRELSESFORORDNING (EU) 2020/1300
         af 11. september 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Asiago« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Asiago«, der er registreret ved Kommissionens forordning (EF) nr. 1107/96 (2) som ændret ved Kommissionens forordning (EF) nr. 1200/2007 (3).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (4).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Asiago« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. september 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

            (3)  Kommissionens forordning (EF) nr. 1200/2007 af 15. oktober 2007 om godkendelse af væsentlige ændringer af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Asiago (BOB)) (EUT L 271 af 16.10.2007, s. 3).

            (4)  EUT C 178 af 28.5.2020, s. 8.


title: Rådets gennemførelsesforordning (EU) 2020/1309 af 21. september 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen

text:
                  21.9.2020

                  DA

                  Den Europæiske Unions Tidende

                  LI 305/1

         RÅDETS GENNEMFØRELSESFORORDNING (EU) 2020/1309
         af 21. september 2020
         om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (1), særlig artikel 21, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 18. januar 2016 forordning (EU) 2016/44.

                     (2)

                     Den 27. marts 2020 udsendte Unionens højtstående repræsentant for udenrigsanliggender og sikkerhedspolitik (»den højtstående repræsentant«) en erklæring på Unionens vegne om Libyen, hvori alle parter opfordres til at overholde menneskerettighederne og folkeretten.

                     (3)

                     Den 12. maj 2020 udsendte den højtstående repræsentant en erklæring på Unionens vegne, hvoraf det fremgår, at Unionen fortsat er fast besluttet på at sørge for, at FN's våbenembargo i Libyen overholdes fuldt ud. Det understreges også, at der må gøres alt for at sikre fuldstændig og effektiv gennemførelse af de relevante resolutioner fra FN's Sikkerhedsråd, også via land- og luftgrænserne til Libyen.

                     (4)

                     Desuden minder erklæringen parterne om, at de skal overholde folkeretten, herunder international humanitær ret, og at personer, der overtræder den, vil blive draget til ansvar.

                     (5)

                     Rådet er fortsat alvorligt bekymret over situationen i Libyen og navnlig over handlinger, som truer freden, sikkerheden og stabiliteten i Libyen, herunder overtrædelser af FN's våbenembargo og ulovlige forsøg på at smugle libysk olie samt menneskerettighedskrænkelser.

                     (6)

                     I denne forbindelse og i lyset af den fortsatte optrapning af volden i Libyen bør to personer, der er ansvarlige for menneskerettighedskrænkelser, og tre enheder, der er involveret i at overtræde FN's våbenembargo, føjes til listen over personer og enheder, der er underlagt restriktive foranstaltninger, jf. bilag III til forordning (EU) 2016/44.

                     (7)

                     Bilag III til forordning (EU) 2016/44 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag III til forordning (EU) 2016/44 ændres som angivet i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. september 2020.

                  På Rådets vegne

               J. BORRELL FONTELLES

                  Formand

            (1)  EUT L 12 af 19.1.2016, s. 1.

            BILAG

               1)
               I forordning (EU) 2016/44, bilag III, del A) (Personer), tilføjes følgende oplysninger:

                           Navn

                           Identificerende oplysninger

                           Begrundelse

                           Opført på listen den

                           »20.

                           AL-WERFALLI, Mahmoud Mustafa Busayf
                           alias AL-WARFALLI, Mahmud

                           Fødselsdato: 1978
                           Fødested: Warfallastammen, den vestlige del af Libyen eller Elrseefa (Bani Walid)
                           Køn: mand

                           Mahmoud al-Werfalli er leder (løjtnant) af al-Saiqa-brigaden i Benghazi. Al‐Werfalli er i denne rolle ansvarlig for og direkte eller indirekte involveret i grove menneskerettighedskrænkelser, herunder drab og henrettelser.
                           Al-Werfalli er blevet sat i forbindelse med drab på 33 personer mellem juni 2016 og juli 2017 i flere hændelser samt en massehenrettelse af 10 personer den 24. januar 2018.

                           21.9.2020

                           21.

                           DIAB, Moussa
                           alias DIAB, Mousa

                           Køn: mand

                           Moussa Diab er ansvarlig for og har været direkte involveret i grove menneskerettighedskrænkelser, herunder menneskehandel samt bortførelse og voldtægt af og drab på migranter og flygtninge.
                           Han holdt migranter og flygtninge i fangenskab i en ulovlig tilbageholdelseslejr i nærheden af Bani Walid, hvor de blev behandlet på en umenneskelig og nedværdigende måde. Flere migranter og flygtninge blev dræbt, da de forsøgte at flygte fra tilbageholdelseslejren.

                           21.9.2020«

               2)
               I forordning (EU) 2016/44, bilag III, del B) (Enheder), tilføjes følgende oplysninger:

                           Navn

                           Identificerende oplysninger

                           Begrundelse

                           Opført på listen den

                           »17.

                           Sigma Airlines
                           alias Sigma Aviation; Air Sigma

                           Adresse:

                                       Markov Str. 11

                                       050013, Almaty, Kasakhstan

                                 Tlf. +77272922305
                           Websted: https://airsigma.pro/
                           Registreret under navnet Kenesbayev Umirbek Zharmenovich

                           Sigma Airlines er et kommercielt luftfragtselskab, der har luftfartøjer, som anses for at have overtrådt den våbenembargo i Libyen, der er fastsat i UNSCR 1970 (2011) og gennemført ved artikel 1 i afgørelse (FUSP) 2015/1333.
                           FN har identificeret Sigma Airlines som en af de kommercielle luftfragtudbydere, der driver virksomhed uden at overholde FN's embargo på overførsel af militært materiel til Libyen.

                           21.9.2020

                           18.

                           Avrasya Shipping

                           Adresse:
                           Liman Mh. Gezi Cd. nr. 22/3 İlkadım, Samsun, Tyrkiet
                           Tlf. +90 549 720 1748
                           E-mail: info@avrasyashipping.com
                           Websted: http://www.avrasyashipping.com/iletisim

                           Avrasya Shipping er et rederi, der har et fartøj med navnet Cirkin, som anses for at have overtrådt den våbenembargo i Libyen, der er fastsat i UNSCR 1970 (2011) og gennemført ved artikel 1 i afgørelse (FUSP) 2015/1333.
                           Cirkin er navnlig blevet sat i forbindelse med transport af militært materiel til Libyen i maj og juni 2020.

                           21.9.2020

                           19.

                           Med Wave Shipping

                           Adresse:

                                       Office 511, 5th Floor, Baraka Building, Dauwar Al-Waha, Jordan

                                       Adel Al-Hojrat building n°3, 1st Floor, opposite Swefieh, Mall-Swefieh, Po Box 850880, Amman, 11185 Jordan

                                       Ground Floor, Orient Queen Homes Building, John Kennedy, Ras Beirut, Libanon

                                 Tlf. +962787064121; +96265865550; +96265868550
                           E-mail: operation@medwave.co

                           Med Wave Shipping er et rederi, der har et fartøj med navnet Bana, som anses for at have overtrådt den våbenembargo i Libyen, der er fastsat i UNSCR 1970 (2011) og gennemført ved artikel 1 i afgørelse (FUSP) 2015/1333.
                           Bana er navnlig blevet sat i forbindelse med transport af militært materiel til Libyen i januar 2020.

                           21.9.2020«


title: Kommissionens gennemførelsesforordning (EU) 2020/1317 af 9. september 2020 om tarifering af visse varer i den kombinerede nomenklatur

text:
                  23.9.2020

                  DA

                  Den Europæiske Unions Tidende

                  L 309/1

         KOMMISSIONENS GENNEMFØRELSESFORORDNING (EU) 2020/1317
         af 9. september 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. september 2020.

                  På Kommissionens vegne

                  For formanden

               Gerassimos THOMAS

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                                    1.

                                    En vare bestående af fritflydende porøst granulat hovedsageligt bestående af ammoniumnitrat og med følgende sammensætning (i vægtprocent):

                                                —

                                                ammoniumnitrat > 99,4

                                                —

                                                (nitrogen i alt > 34,5)

                                                —

                                                anionisk polymer 0,28

                                                —

                                                belægning 0,08

                                          Granulatets olieabsorptionsevne udgør > 10 vægtprocent.
                                    Granulatet har en massefylde på 0,72 g/cm3.

                        3602 00 00

                        Tarifering i henhold til almindelig tariferingsbestemmelse 1 vedrørende den kombinerede nomenklatur samt teksten til KN-kode 3602 00 00 .
                        Den anioniske polymer tilsættes for at give varen en lavere massefylde og en højere olieabsorptionsevne, som er vigtige egenskaber, der gør det porøse granulat mere velegnet som basismateriale til fremstilling af ANFO-sprængstoffer (ammoniumnitrat-brændselsolie).
                        Overfladebehandlingen af det porøse granulat med en belægning foretages for at stabilisere ammoniumnitratet og derved undgå uønsket vandoptagelse, der kan undergrave/mindske evnen til at absorbere brændselsolie, som er en af de egenskaber, der er afgørende for et effektivt ANFO-sprængstof.
                        På grundlag af varens objektive kendetegn er den identificerbar som et tilberedt sprængstof under pos. 3602 (jf. også tariferingsudtalelse til det harmoniserede system 3602.00/2).
                        Tarifering under pos. 3102 er udelukket, da varen er specifikt sammensat til at blive anvendt som basismateriale til sprængstoffer. Hverken den anioniske polymer eller belægningen er teknisk relevant for brug til gødning. Betingelserne i bestemmelse 2 til kapitel 31 er derfor ikke opfyldt.
                        Varen tariferes derfor under KN-kode 3602 00 00  som tilberedte sprængstoffer, undtagen krudt.

                                    2.

                                    En vare bestående af fritflydende porøst granulat hovedsageligt bestående af ammoniumnitrat og med følgende sammensætning (i vægtprocent):

                                                —

                                                ammoniumnitrat > 99

                                                —

                                                (nitrogen i alt > 34,5)

                                                —

                                                magnesiumnitrat 0,4

                                                —

                                                blanding af diammoniumfosfat, ammoniumsulfat og borsyre 0,06

                                                —

                                                belægning 0,08

                                          Granulatets olieabsorptionsevne udgør > 7 vægtprocent.
                                    Granulatet har en massefylde på 0,80 g/cm3.

                        3602 00 00

                        Tarifering i henhold til almindelig tariferingsbestemmelse 1 vedrørende den kombinerede nomenklatur samt teksten til KN-kode 3602 00 00 .
                        Blandingen af diammoniumfosfat, ammoniumsulfat og borsyre tilsættes for at give varen en lavere massefylde og en højere olieabsorptionsevne, som er vigtige egenskaber, der gør det porøse granulat mere velegnet som basismateriale til fremstilling af ANFO-sprængstoffer.
                        Overfladebehandlingen af det porøse granulat med en belægning foretages for at stabilisere ammoniumnitratet og derved undgå uønsket vandoptagelse, der kan undergrave/mindske evnen til at absorbere brændselsolie, som er en af de egenskaber, der er afgørende for effektive ANFO-sprængstoffer.
                        På grundlag af varens objektive kendetegn er den identificerbar som et tilberedt sprængstof under pos. 3602 (jf. også tariferingsudtalelse til det harmoniserede system 3602.00/1).
                        Tarifering under pos. 3102 er udelukket, da varen er specifikt sammensat til at blive anvendt som basismateriale til sprængstoffer. Hverken de forskellige additiver eller belægningen er teknisk relevant for dette tilberedte ammoniumnitrats brug til gødning. Betingelserne i bestemmelse 2 til kapitel 31 er derfor ikke opfyldt.
                        Varen tariferes derfor under KN-kode 3602 00 00  som tilberedte sprængstoffer, undtagen krudt.


title: Kommissionens gennemførelsesforordning (EU) 2020/1318 af 22. september 2020 om ændring af gennemførelsesforordning (EU) 2020/21 og (EU) 2020/194 for så vidt angår anvendelsesdatoerne som reaktion på covid-19-pandemien

text:
                  23.9.2020

                  DA

                  Den Europæiske Unions Tidende

                  L 309/4

         KOMMISSIONENS GENNEMFØRELSESFORORDNING (EU) 2020/1318
         af 22. september 2020
         om ændring af gennemførelsesforordning (EU) 2020/21 og (EU) 2020/194 for så vidt angår anvendelsesdatoerne som reaktion på covid-19-pandemien
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (1), særlig artikel 47l, litra a), b) og c), og
         ud fra følgende betragtninger:

                     (1)

                     Ved Kommissionens gennemførelsesforordning (EU) nr. 79/2012 (2) fastsættes gennemførelsesbestemmelser til visse bestemmelser i forordning (EU) nr. 904/2010 om administrativt samarbejde og bekæmpelse af svig vedrørende merværdiafgift. I henhold til artikel 7, stk. 2, litra d), i forordning (EU) nr. 79/2012, som ændret ved gennemførelsesforordning (EU) 2020/21 (3), stiller Kommissionen en internetportal til rådighed for de medlemsstater, der vælger at offentliggøre bl.a. de afgiftssatser, der gælder for levering af varer og tjenesteydelser som omhandlet i artikel 47g, stk. 2, i forordning (EU) nr. 904/2010, fra den 1. januar 2021.

                     (2)

                     Ved Kommissionens gennemførelsesforordning (EU) nr. 815/2012 (4) fastsættes gennemførelsesbestemmelser til forordning (EU) nr. 904/2010 for så vidt angår særordninger for ikke-etablerede afgiftspligtige personer, der leverer teleydelser, radio- og tv-spredningstjenester eller elektroniske tjenesteydelser til ikke-afgiftspligtige personer Gennemførelsesforordning (EU) nr. 815/2012 ophæves og afløses med virkning fra den 1. januar 2021 af Kommissionens gennemførelsesforordning (EU) 2020/194 (5) for at afspejle, at særordningernes anvendelsesområde udvides til at omfatte afgiftspligtige personer, der leverer tjenesteydelser til ikke-afgiftspligtige personer, udfører fjernsalg af varer og visse indenlandske leveringer af varer. Hvad angår indgivelsen og korrektioner af momsangivelser i forbindelse med leveringer af tjenesteydelser, der er omfattet af særordningerne som omhandlet i gennemførelsesforordning (EU) nr. 815/2012, som er foretaget før den 1. januar 2021, finder gennemførelsesforordningen dog fortsat anvendelse indtil den 10. februar 2024. Dette sker for at sikre, at den nugældende korrektionsmekanisme stadig gælder for leveringer, der er udført før den 1. januar 2021. Korrektioner af momsangivelser kan foretages inden for tre år efter den dato, hvor den oprindelige angivelse skulle indsendes.

                     (3)

                     Disse ændringer blev foretaget for at afspejle den udvidelse af de særordninger, som er fastsat ved afsnit XII, kapitel 6, i Rådets direktiv 2006/112/EF (6), ved Rådets direktiv (EU) 2017/2455 (7) og (EU) 2019/1995 (8) og de tilsvarende ændringer af forordning (EU) nr. 904/2010 ved Rådets forordning (EU) 2017/2454 (9).

                     (4)

                     Krisen, der er opstået ved covid-19-udbruddet, som i høj grad påvirker alle medlemsstaterne, og som tvinger dem til at prioritere øjeblikkelige foranstaltninger på nationalt plan ved at omfordele ressourcer til andre områder, gør det vanskeligt for nogle medlemsstater til at færdigetablere de IT-systemer, der er nødvendige for at gennemføre og anvende disse ændringer fra den 1. januar 2021. Derfor er fristerne for anvendelse af ændringerne i afsnit XII, kapitel 6 i direktiv 2006/112/EF og forordning (EU) nr. 904/2010 blevet udsat ved Rådets afgørelse (EU) 2020/1109 (10) og Rådets forordning (EU) 2020/1108 (11) med seks måneder indtil den 1. juli 2021.

                     (5)

                     For at gennemførelsesforordning (EU) 2020/21 og (EU) 2020/194 finder anvendelse fra samme dato som de ændrede bestemmelser i afsnit XII, kapitel 6, i direktiv 2006/112/EF og i forordning (EU) nr. 904/2010, bør disse gennemførelsesforordninger finde anvendelse fra den 1. juli 2021.

                     (6)

                     Det bør også præciseres, at de oplysninger, som en formidler skal indgive ved registreringen i bilag I, rubrik 21, kolonne E, i gennemførelsesforordning (EU) 2020/194, alene vedrører eventuelle tidligere identifikationsnumre, der gør det muligt for den pågældende at fungere som formidler.

                     (7)

                     Gennemførelsesforordning (EU) 2020/21 og (EU) 2020/194 bør derfor ændres.

                     (8)

                     Foranstaltningerne i denne forordning er i overensstemmelse med udtalelse fra Det Stående Udvalg for Administrativt Samarbejde —

               VEDTAGET DENNE FORORDNING:

            Artikel 1
            Ændring af gennemførelsesforordning (EU) 2020/21
            I gennemførelsesforordning (EU) 2020/21 foretages følgende ændringer:

                        1)

                        Artikel 1 affattes således:

                           »Artikel 1
                           I artikel 7, stk. 2, i gennemførelsesforordning (EU) nr. 79/2012 affattes litra d) således:

                                       »d)

                                       fra den 1. juli 2021 de afgiftssatser, der gælder for levering af varer og tjenesteydelser omfattet af særordningerne i afsnit XII, kapitel 6, i direktiv 2006/112/EF, der er omhandlet i artikel 47g, stk. 2, i forordning (EU) nr. 904/2010.«

                        2)

                        Artikel 2, andet afsnit, affattes således:
                        »Den anvendes fra den 1. juli 2021.«

            Artikel 2
            Ændring af gennemførelsesforordning (EU) 2020/194
            I gennemførelsesforordning (EU) 2020/194 foretages følgende ændringer:

                        1)

                        Artikel 7 affattes således:

                           »Artikel 7
                           Ophævelse
                           Gennemførelsesforordning (EU) nr. 815/2012 ophæves med virkning fra den 1. juli 2021.
                           Hvad angår indgivelsen og korrektioner af momsangivelser i forbindelse med leveringer af tjenesteydelser, der er omfattet af en af særordningerne som omhandlet i gennemførelsesforordning (EU) nr. 815/2012, som er foretaget før den 1. juli 2021, finder gennemførelsesforordningen dog fortsat anvendelse indtil den 10. august 2024.«

                        2)

                        Artikel 8, andet afsnit, affattes således:
                        »Den anvendes fra den 1. juli 2021.«

                        3)

                        Bilag I ændres således:

                                    a)

                                    Rubrik 21, kolonne E, affattes således:
                                    »Formidlerens nummer/numre tildelt af identifikationsmedlemsstaten i overensstemmelse med artikel 369q, stk. 2, i direktiv 2006/112/EF, hvis formidleren tidligere har fungeret i den rolle«

                                    b)

                                    Fodnote 13 affattes således:

                                                »(13)

                                                Datoen for påbegyndelse af anvendelse af ordningen er identisk med datoen i kolonne D, rubrik 19, og kan i tilfælde af forhåndsregistrering i overensstemmelse med artikel 2, tredje afsnit, i Rådets gennemførelsesforordning (EU) 2019/2026 ikke være før den 1. juli 2021.«

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. september 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 12.10.2010, s. 1.

            (2)  Kommissionens gennemførelsesforordning (EU) nr. 79/2012 af 31. januar 2012 om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (EUT L 29 af 1.2.2012, s. 13).

            (3)  Kommissionens gennemførelsesforordning (EU) 2020/21 af 14. januar 2020 om ændring af gennemførelsesforordning (EU) nr. 79/2012 om gennemførelsesbestemmelser til visse bestemmelser i Rådets forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (EUT L 11 af 15.1.2020, s. 1).

            (4)  Kommissionens gennemførelsesforordning (EU) nr. 815/2012 af 13. september 2012 om gennemførelsesbestemmelser til Rådets forordning (EU) nr. 904/2010 for så vidt angår særordninger for ikke-etablerede afgiftspligtige personer, der leverer teleydelser, radio- og tv-spredningstjenester eller elektroniske tjenesteydelser til ikke-afgiftspligtige personer (EUT L 249 af 14.9.2012, s. 3).

            (5)  Kommissionens gennemførelsesforordning (EU) 2020/194 af 12. februar 2020 om nærmere regler for anvendelsen af Rådets forordning (EU) nr. 904/2010 for så vidt angår særordninger for afgiftspligtige personer, der leverer ydelser til ikkeafgiftspligtige personer, udfører fjernsalg af varer og visse indenlandske leveringer af varer (EUT L 40 af 13.2.2020, s. 114).

            (6)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).

            (7)  Rådets direktiv (EU) 2017/2455 af 5. december 2017 om ændring af direktiv 2006/112/EF og direktiv 2009/132/EF for så vidt angår visse momsforpligtelser i forbindelse med levering af ydelser og fjernsalg af varer (EUT L 348 af 29.12.2017, s. 7).

            (8)  Rådets direktiv (EU) 2019/1995 af 21. november 2019 om ændring af direktiv 2006/112/EF for så vidt angår bestemmelserne om fjernsalg af varer og visse indenlandske leveringer af varer (EUT L 310 af 2.12.2019, s. 1).

            (9)  Rådets forordning (EU) 2017/2454 af 5. december 2017 om ændring af forordning (EU) nr. 904/2010 om administrativt samarbejde og bekæmpelse af svig vedrørende merværdiafgift (EUT L 348 af 29.12.2017, s. 1).

            (10)  Rådets afgørelse (EU) 2020/1109 af 20. juli 2020 om ændring af direktiv (EU) 2017/2455 og (EU) 2019/1995, for så vidt angår datoerne for gennemførelse og anvendelse som reaktion på covid-19-pandemien (EUT L 244 af 29.7.2020, s. 3).

            (11)  Rådets forordning (EU) 2020/1108 af 20. juli 2020 om ændring af forordning (EU) 2017/2454, for så vidt angår anvendelsesdatoerne som reaktion på covid-19-pandemien (EUT L 244 af 29.7.2020, s. 1).


title: Kommissionens gennemførelsesforordning (EU) 2020/1319 af 22. september 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Provola dei Nebrodi« (BOB))

text:
                  23.9.2020

                  DA

                  Den Europæiske Unions Tidende

                  L 309/7

         KOMMISSIONENS GENNEMFØRELSESFORORDNING (EU) 2020/1319
         af 22. september 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Provola dei Nebrodi« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 3, litra a), og
         ud fra følgende betragtninger:

                     (1)

                     Italiens ansøgning om registrering af betegnelsen »Provola dei Nebrodi« som en beskyttet oprindelsesbetegnelse (BOB) er blevet offentliggjort i Den Europæiske Unions Tidende, jf. artikel 50, stk. 2, litra a), i forordning (EU) nr. 1151/2012 (2).

                     (2)

                     Den 22. oktober 2019 modtog Kommissionen en meddelelse om indsigelse fra Belgien. Kommissionen videresendte den meddelelse om indsigelse, som Belgien sendte til Italien, den 31. oktober 2019. Den 19. december 2019, dvs. inden for den fastsatte frist, modtog Kommissionen en begrundet indsigelse.

                     (3)

                     Kommissionen undersøgte Belgiens indsigelse og fandt, at den kunne antages.

                     (4)

                     Ved brev af 19. februar 2020 opfordrede Kommissionen derfor de berørte parter til at indlede drøftelser for at nå til enighed om en løsning i overensstemmelse med deres interne procedurer.

                     (5)

                     Selv om Italien og Belgien ikke nåede til enighed, trak Belgien sin indsigelse mod registreringen af betegnelsen »Provola dei Nebrodi« tilbage ved et brev stilet til de italienske myndigheder af 16. juni 2020.

                     (6)

                     Oprindelsesbetegnelsen »Provola dei Nebrodi« (BOB) bør derfor registreres —

               VEDTAGET DENNE FORORDNING:

            Artikel 1
            Betegnelsen »Provola dei Nebrodi« (BOB) registreres.
            Betegnelsen i stk. 1 henviser til et produkt i kategori 1.3 Oste i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. september 2020.

                  På Kommissionens vegne

               Ursula VON DER LEYEN

                  Formand

            (1)  EUT L 343 af 14.12.2012, s. 1.

            (2)  EUT C 257 af 31.7.2019, s. 18.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2020/1321 af 17. september 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Aydın Kestanesi« (BOB))

text:
                  24.9.2020

                  DA

                  Den Europæiske Unions Tidende

                  L 310/1

         KOMMISSIONENS GENNEMFØRELSESFORORDNING (EU) 2020/1321
         af 17. september 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Aydın Kestanesi« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Tyrkiets ansøgning om registrering af betegnelsen »Aydın Kestanesi« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Aydın Kestanesi« registreres —

               VEDTAGET DENNE FORORDNING:

            Artikel 1
            Betegnelsen »Aydın Kestanesi« (BOB) registreres.
            Betegnelsen i stk. 1 henviser til et produkt i kategori 1.6. Frugt, grøntsager og korn, også forarbejdet, i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. september 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 185 af 4.6.2020, s. 16.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2020/1326 af 15. september 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Mojama de Isla Cristina« (BGB))

text:
                  25.9.2020

                  DA

                  Den Europæiske Unions Tidende

                  L 312/1

         KOMMISSIONENS GENNEMFØRELSESFORORDNING (EU) 2020/1326
         af 15. september 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Mojama de Isla Cristina« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Spaniens ansøgning om godkendelse af en ændring af varespecifikationen for den beskyttede geografiske betegnelse »Mojama de Isla Cristina«, der er registreret ved Kommissionens gennemførelsesforordning (EU) 2016/199 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Mojama de Isla Cristina« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. september 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens gennemførelsesforordning (EU) 2016/199 af 9. februar 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser »Mojama de Isla Cristina« (BGB) (EUT L 39 af 16.2.2016, s. 4).

            (3)  EUT C 150 af 6.5.2020, s. 28.


title: Kommissionens gennemførelsesforordning (EU) 2020/1327 af 18. september 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Akasztói szikiponty« (BOB))

text:
                  25.9.2020

                  DA

                  Den Europæiske Unions Tidende

                  L 312/3

         KOMMISSIONENS GENNEMFØRELSESFORORDNING (EU) 2020/1327
         af 18. september 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser
         (»Akasztói szikiponty« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Ungarns ansøgning om registrering af betegnelsen »Akasztói szikiponty« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Akasztói szikiponty« registreres —

               VEDTAGET DENNE FORORDNING:

            Artikel 1
            Betegnelsen »Akasztói szikiponty« (BOB) registreres.
            Betegnelsen i stk. 1 henviser til et produkt i kategori 1.7 Fisk, bløddyr, skaldyr, ferske, og produkter på basis heraf i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. september 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 172 af 20.5.2020, s. 26.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2020/1329 af 23. september 2020 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  25.9.2020

                  DA

                  Den Europæiske Unions Tidende

                  L 312/5

         KOMMISSIONENS GENNEMFØRELSESFORORDNING (EU) 2020/1329
         af 23. september 2020
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. september 2020.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (EUR/100 kg)

                                 Sikkerhed, jf. artikel 3
                                 (EUR/100 kg)

                                 Oprindelse  (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 138,5

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 210,7

                                 27

                                 AR

                                 157

                                 52

                                 BR

                                 248,9

                                 15

                                 CL

                                 211,7

                                 27

                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 168,2

                                 40

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).